Source: http://politeia.org.ro/stiri-revista-presei/sfarsit-de-saptamana-11-mai-nitu-vizionarul-si-blatul-csm/12081/
Timestamp: 2018-07-21 21:30:11+00:00

Document:
Sfârşit de săptămână 11 mai / Niţu vizionarul şi blatul CSM | PoliteiaWorld
Home » Stiri / Revista Presei	» Sfârşit de săptămână 11 mai / Niţu vizionarul şi blatul CSM
Sfârşit de săptămână 11 mai / Niţu vizionarul şi blatul CSM
11/05/2013 Autor theophyle Categorii: Stiri / Revista Presei
Bună dimineata intr-o zi de sâmbata, sfârsit de săptămâna. În ţară, sâmbătă, vremea va fi predominant frumoasă şi mai caldă decât în mod normal la această dată, iar cerul va fi mai mult senin. Pe parcursul nopţii, în regiunile vestice şi sud-vestice, vor fi unele înnorări, însă doar izolat se vor semnala averse şi descărcări electrice. Vântul va sufla slab şi moderat, cu unele intensificări la începutul intervalului în deltă. Temperaturile maxime vor fi cuprinse între 21 şi 30 de grade, iar cele minime între 7 şi 17 grade, mai coborâte în depresiuni, până spre 2 grade.
În Bucureşti, vremea va fi frumoasă şi mai caldă decât în mod normal la această dată. Cerul va fi mai mult senin, iar vântul va sufla slab şi moderat. Temperatura maximă se va situa în jurul valorii de 28 de grade, iar cea minimă va fi de 11…13 grade, uşor mai coborâtă la periferie.
Curs valutar BNR valabil azi: 1 EURO = 4. 3241 RON; 1 USD = 3. 3237 RON; 1 EURO = 1. . 3010 USD; Francul elvetian 3. 4818 RON. Gramul de aur 154.8886 RON. Evolutia saptamanala o puteti citi aici.
650 de oameni vor fi disponibilizaţi de la Hidroelectrica până la sfârşitul anului. Până la sfârşitul acestui an, 650 de oameni vor părăsi structurile Hidroelectrica şi ale Hidroserv-urilor, angajaţii disponibilizaţi urmând să primească între 5-12 salarii compensatorii, a declarat, vineri, într-o conferinţă de presă, Remus Borza, administratorul judiciar al Companiei Hidroelectrica. ‘Săptămâna viitoare vor fi disponibilizaţi 150 – 200 de angajaţi din rândul personalului TESA, oamenii urmând să primească între 5 şi 12 salarii compensatorii. Încă 200-250 de oameni vor mai pleca ca urmare a vânzării celor 158 de microhidrocentrale, statutul lor fiind însă nu de şomeri, ci de viitori angajaţi ai firmelor care vor cumpăra microhidrocentralele. Nu în ultimul rând, vor mai fi disponibilizate încă 100 de persoane în urma comasării celor 13 sucursale, în numai opt’, a spus Remus Borza. Potrivit acestuia, vânzarea efectivă a microhidrocentralelor va avea loc între lunile iunie şi septembrie, în cadrul unor licitaţii internaţionale. Suma care se speră că se va obţine din această vânzare se ridică la 150-200 milioane euro. ‘Termenul de ieşire din insolvenţă a companiei Hidroelectrica este de 26 iunie a.c. Din punctul meu de vedere, pot să accept crearea unei companii naţionale de electricitate a României, deoarece este nevoie de un mix de producere a energiei termo-nuclear-hidro’, a mai spus Remus Borza. Administratorul judiciar a Hidroelectrica a precizat că fuziunea celor opt sucursale va avea loc până la data de 31 mai a.c. Integral in Capital.
Sentinţă finală într-un dosar de evaziune fiscală în care o tranzacţie de 13 milioane de euro a „scăpat“ de taxe. Două persoane au primit închisoare cu executare în unul dintre cele mai mari dosare de spălare de bani şi evaziune fiscală din vestul ţării. În urma vânzării fabricii de apă minerală Băile Herculane, statul a fost prejudiciat cu aproape 2 milioane de euro doar din taxe. Doi dintre apropiaţii omului de afaceri Zaher Iskandarani au fost condamnaţi la închisoare cu executare pentru un caz care a dus la “dispariţia” a 13 milioane de euro. Aurora Demendy a fost condamnată la cinci ani şi şase luni de închisoare pentru evaziune fiscală, iar Frank Kappler a fost condamnat la patru ani de închisoare pentru complicitate la spălare de bani, în urma unui proces început în 2008. Un al treilea inculpat, Andress Richard, considerat a fi “creierul” operaţiunii, a fost achitat. Rechizitoriul de trimitere în judecată arată că, printr-o serie de transferuri de active ale societăţilor şi de vânzare a părţilor sociale, proprietarul fabricii (care i-a aparţinut lui Zaher Iskandarani) a devenit firma New Manhatan Investment SRL, iar terenul şi instalaţiile au ajuns la doi cetăţeni germani de origine română, Andress Richard şi Frank Kappler. Integral in Adevarul.
Proiectele din bani europeni sunt în blocaj financiar major. Aproximativ 60% din autoritățile locale nu au bani să co-finanțeze proiectele derulate prin fonduri europene, iar fondurile de la București vin cu greu sau mai deloc. Autorităţile locale, mai ales cele comunale, nu au bani să contribuie financiar la derularea proiectelor finanţate în mare parte din bani europene, fie că este vorba de cele de infrastructură, sau pe alte domenii.Această situaţie a dus la imposibilitatea demarării de lucrări de infrastructură, pentru că edilii nu au avut bani să angajeze firme. La un pas de faliment – Mulţi beneficiari privaţi, fie că vorbim de firme sau ONG-uri, sunt la limita supravieţuirii pentru că au derulat proiecte şi nu şi-au încasat banii. Beneficiarii care s-au înglodat în datorii, în acest exerciţiu bugetar, nu vor mai depune dosare pentru perioada 2014- 2020. Motivul: mai marii de la Bucureşti au schimbat regulile şi au devansat termenele de plată, astfel că aceştia nu şi-au mai încasat banii, iar primăriile sau pur şi simplu nu s-au mai făcut plăţi, deşi cererile de decontare erau avizate de Autorităţile de Managemnt din cauza lipsei banilor. “Mulţi beneficiari sunt în pragul falimentului pentru că autorităţile de management nu rambursează cheltuielile la timp. Guvernul nu are voie să spună că nu are timp, după ce a semnat contractele de finanţare. Anul trecut au uitat să trimită cererile de rambursare către CE şi banii nu au mai ajuns la beneficiari”, ne-a declarat Sergiu Ţâra, directorul Asociaţiei Comunelor din România (ACR). Integral in EVZ
Şeful Statului Major al Forţelor Terestre a fost trecut în rezervă de preşedintele Traian Băsescu. Preşedintele Traian Băsescu l-a trecut în rezervă, vineri, pe şeful Statului Major al Forţelor Terestre, generalul-locotenent Sorin Ioan, iar conform regulamentelor militare, până la numirea unui nou şef, atribuţiile acestuia sunt preluate de către locţiitorul său, general maior Mircea Savu. “Preşedintele României, domnul Traian Băsescu, a semnat vineri, 10 mai a.c., Decretul privind înaintarea în gradul de general cu patru stele, la trecerea în rezervă, a domnului general-locotenent cu trei stele Ioan Sorin din Ministerul Apărării Naţionale”, informează un comunicat al Administraţiei prezidenţiale. Preşedinţia nu face nicio altă precizare. Generalul Sorin Ioan este şeful Statului Major al Forţelor Terestre (SMFT). Conform regulamentelor militare, odată cu trecerea în rezervă a generalului Ioan, atribuţiile acestuia de şef al SMFT sunt preluate de către locţiitorul său, generalul maior Mircea Savu, până la numirea noului conducător al Statului Major al Forţelor Terestre. Generalul Sorin Ioan are vârstă de 59 de ani şi este şeful SMFT din iulie 2012, funcţie pe care a mai deţinut-o în perioada 2004-2006. În 2006 a fost adjunct al şefului Statului Major General, iar între 2007 şi 2010 a fost reprezentant militar al României la NATO şi UE. Începând din anul 2003, el a coordonat mai multe misiuni româneşti în străinătate, atât în Afganistan şi Irak, cât şi în Balcanii de Vest. De asemenea, a fost profesor la Universitatea Naţională de Apărare. A mai deţinut funcţiile de şef al Artileriei Armatei (1996-1997), comandant al Detaşamentului Tactic “Sfântul Gheorghe”, dislocat în Albania ca parte a Forţei Multinaţionale “ALBA” (1997-1998), locţiitor al şefului Direcţiei de Planificare Strategică şi Control al Armamentului din Statul Major General (1998-1999). Integral in Gandul.
Senatorii, satui de Cristiana Anghel: “E o pata neagra pe biografia actualului Legislativ”. Senatoarea PC Cristiana Anghel a cerut conducerii Senatului sa prezinte un punct de vedere oficial cu privire la cheltuielile facute de ea in luna ianuarie pentru biroul senatorial din Dolj. Asta dupa ce presa a scris ca aceasta nu are birou in Dolj, dar ca a incasat banii necesari acestuia de la Senat. Dupa cum arata stenograma sedintei Biroul Permanent din aceasta saptamana, unii membri ai conducerii acestei Camere au ramas cu impresia ca fosta grevista a foamei, in prezent senator PC, vrea sa se foloseasca de Senat in batalia ei cu presa. Tudor Barbu (PP-DD), secretarul in cadrul Biroului Permanent al Senatului, a declarat ca in ceea ce priveste cheltuielile cu biroul senatorial Anghel nu a incalcat legea, dar ca i se pot reprosa altele. El a acuzat-o pe senatoare ca vrea sa se foloseasca de un document care arata ca a procedat corect pentru a acoperi alte domenii in care a gresit. “Doamna senator a comis acte de ilegalitate în ceea ce priveşte cazarea, folosindu-se de statutul de senator, de banii publici”, a spus Barbu. “Este o capcană mediatică acest document. (…) Doamna senator, la Antena 3, deseară, va folosi răspunsul oficial al Senatului României, acuzând pe toată lumea că a crucificat-o nevinovată. Această capcană mediatică este inelegantă și nu-mi permit, din postura de fost jurnalist să-mi las colegii să cadă în această capcană”. “Doamna senator reprezintă o pată neagră pe biografia actualului Legislativ”, a conchis Barbu.”Nu s-a comis nicio ilegalitate, cel puţin pe chestiunea asta”, a sărit în apărarea senatoarei președintele Senatului, Crin Antonescu. Integral in EVZ.
Chiţoiu: Vă spun sută la sută că USL nu se destramă până în 2016. Vicepreşedintele executiv al PNL, Daniel Chiţoiu, afirmă că “sută la sută” USL nu se va destrăma până în 2016, două din cele trei obiective majore ale Uniunii fiind deja atinse, iar al treilea – ca în 2014 Crin Antonescu să devină primul preşedinte liberal al României – urmând să fie îndeplinit. Vicepreşedintele executiv al PNL, Daniel Chiţoiu, ministru al Economiei şi Mediului de Afaceri, a declarat, vineri, în faţa celor 471 de delegaţi la Conferinţa Judeţeană a PNL Mureş, că, în pofida informaţiilor vehiculate în mass-media sau de unii oameni politici, chiar şi din interiorul USL, el spune “sută la sută” că USL nu se va destrăma până în 2016, transmite corespondentul Mediafax. “Vă spun sută la sută că USL nu se destramă până în 2016. USL, când a fost constituită, la începutul anului 2011, a fost constituită cu trei obiective majore: în primul rând – dărâmarea Guvernului Boc, în al doilea rând – ajungerea USL la guvernare prin prim-ministrul social-democrat Victor Ponta, preşedintele PSD, şi al treilea obiectiv major – candidatul liberal Crin Antonescu, preşedintele PNL, să fie primul preşedinte liberal al României, susţinut de USL”, a declarat Chiţoiu, adăugând că partidul său trebuie să fie “vioara întâi în cadrul USL” la alegerile prezidenţiale din 2014. El a arătat că, până la alegerile prezidenţiale, mai este un ciclu electoral, reprezentat de alegerile europarlamentare, unde PNL va trebui să fie în măsură să candideze “ca forţă politică singură”, exprimându-şi încrederea că organizaţii precum PNL Mureş vor contribui cu un rezultat foarte bun la victoria în ambele alegeri din 2014. Integral la Mediafax
Niţu, avizat de CSM pentru că a avut iniţiative în modernizarea managementului Ministerului Public. Tiberiu Niţu, propus pentru a doua oară procuror general, a primit aviz pozitiv pentru că a avut iniţiative în modernizarea Ministerului Public, a fost receptiv la criticile formulate de CSM
la interviul din noiembrie 2012 şi va colabora cu echipa de conducere, arată CSM în motivarea deciziei, potrivit Mediafax. Secţia pentru procurori a Consiliului Superior al Magistraturii (CSM), care a decis, joi, cu majoritate de voturi, acordarea avizului pozitiv în cazul lui Tiberiu Niţu a motivat că acesta “întruneşte abilităţile necesare funcţie de procuror general din punct de vedere al viziunii manageriale, al compatibilităţii acesteia cu viziunea celorlalţi procurori nominalizaţi în echipă şi al capacităţii personale de a urmări implementarea acestor obiective. “Din analiza planului de management şi din răspunsurile la întrebările adresate de membrii Secţiei pentru procurori având în vedere criteriul de evaluare la referitor la cunoştinţele specifice funcţiei pentru care s-a propus de către ministrul Justiţiei avizarea numirii, Secţia pentru procurori reţine că domnul procuror Niţu Tiberiu Mihail a avut o serie de iniţiative în modernizarea Ministerului Public, a demonstrat receptivitate la criticile formulate de Secţia pentru procurori cu ocazia interviului din 22 noiembrie 2012, constatându-se totodată disponibilitatea sa de a colabora cu întreaga echipă propusă de ministrul Justiţiei pentru conducerea Parchetului de pe lângă Înalta Curte de Casaţie şi Justiţie, Direcţiei Naţionale Anticorupţie şi Direcţiei de Investigare a Infracţiunilor de Criminalitate Organizată şi Terorism”, se arată în motivarea avizului pozivit dat de Secţia pentru procurori a Consiliului Superior al Magistraturii. Integral in Romania Libera
Dragoş Andrei (51 de ani), consilier de stat în cadrul cancelariei premierului Victor Ponta, a fost numit membru în Consiliul de Administraţie al băncii de stat EximBank, potrivit zf.ro. El a intrat în echipa primului ministru la începutul acestui an. Până în 1999, când şi-a înfiinţat firma de consultanţă financiară Valsa Consulting, Dragoş Andrei a deţinut o serie de funcţii relevante în sectorul bancar – director de operaţiuni şi director general al fostei Banca Franco-Română, sucursala Bucureşti, vicepreşedinte al ABN AMRO România (actuala RBS) şi prim-vicepreşedinte coordonator corporate&retail la Bancorex. În timpul cabinetului Năstase, Andrei a fost secretar de stat în Ministerul Administraţiei şi Internelor. Potrivit declaraţiei de avere depuse la intrarea în cancelaria lui Victor Ponta, Dragoş Andrei a încasat în 2012 câştiguri totale de 60.000 de lei de la Ministerul Apărării Naţionale, alături de cele 304.000 de lei ca dividende de la Valsa. EximBank, instituţie bancară cu capital de stat, este condusă de Traian Halalai – preşedinte al Consiliului de Administraţie şi preşedinte executiv al băncii, şi Paul Ichim, vicepreşedinte CA şi vicepreşedinte executiv al băncii. Consilier al premierului Ponta, numit membru în Consiliul de Administraţie al EximBank.Integral in Adevarul.
40 Raspunsuri la Sfârşit de săptămână 11 mai / Niţu vizionarul şi blatul CSM
EuCuMine11/05/2013 at 08:37
Ha, trenu’ foamei keeps on rollin’.
Chestia care-mi da fiori este, insa, cam ce invatatura putea sa le ofere creatura asta copiiilor? Ce le intra lor in cap de la o harpie din-asta jepcara? Ce apucaturi preiau ei de la cineva care teoretic ar trebui sa-i pregateasca pentru a deveni membri functionali ai societatii?
theophyle11/05/2013 at 08:38
Asta exact ar putea fi fatza care sa insoteasca o generatie de elevi. Ingrozitor 🙁
mar11/05/2013 at 08:56
adevarul despre problemele la decontare este pe la jumatate. Mare parte din proiectele POSDRU derulate la nivel de primarii rurale sunt “ciudate rau de tot” ca sa ma exprim eufemistic 🙁 Cat despre cele de infrastructura, lucrurile stau tot atat de rau, cel putin pe cota de de cheltuieli indirecte ramai fara grai 🙁
Din pacate “incarcarea” unui proiect cu sume fara numar/justificare este o bomba cu efect intarziata, situatie care a fost sesizata de investitorii privati care se lupta ptr. fiecare banutz.
Multi primari din mediul rural au vazut proiectele de infrastructura ca o “gaina cu oua de aur”, au aplicat/ primit avizare si acum s-a rupt firul.
theophyle11/05/2013 at 08:59
pana la urma imbecilii astia o sa invete pe spinarea lor cum merge treaba la Bruxelles.
mar11/05/2013 at 08:57
Cred ca sunt probleme cu platforma, s-a revenit pe formatul vechi.
theophyle11/05/2013 at 08:58
Chiar nu stiu, o sa vedem ceva mai tarziu. Deocamdata merge 🙂
mar11/05/2013 at 09:08
a revenit la normal 😆
theophyle11/05/2013 at 09:08
au revenit avatarurile 🙂
zigzag11/05/2013 at 09:04
theophyle11/05/2013 at 09:07
Moldoveanu11/05/2013 at 09:10
theophyle11/05/2013 at 09:10
DanSu11/05/2013 at 09:10
Am cateva deadline in luna asta, dupa care sper sa intru in CO 🙂 . Am citit dar nu am comentat…
Crin iar a pierdut o buna ocazie sa-si continue somnul. Pai daca nu e ilegalitate sa faci deconturi necheltuite, ce insemna “ilegalitate”?
Cat despre “nonsuspiciosul” Attila, considera verificarea legalitatii o “coborare in rang”? (“Biroul Permanent nu coboară la acel nivel încât să facă verificări de deconturi. Nu se face asta”). De parca institutia parlamentului nu ar avea un compartiment contabil sau unul juridic.
Chiar asa de incuiati sunt >70% din electorat? Mentalitatea asta este oare norma?
theophyle11/05/2013 at 09:34
Asta e Crinutzul nostru stie sa le vorbeasca de nu se poate! Nu sunt 70% sunt numai 60% din cei care s-au prezentat la vot. Aici avem si noi o speranta. Nu cu astia de acum, dar poate in 2016, cine stie 🙂
Sare'n Ochi11/05/2013 at 09:21
theophyle11/05/2013 at 09:35
Pentru interesati – Ştiri Externe: 11 mai 2013 / Vânătoarea bogătaşilor cu conturi ascunse
stefan6011/05/2013 at 11:26
. La Eximbank se dau niste salarii membrilor consiliului de administratie cu depasesc uneori si retributile altor consilii de administratie dar din banci aflate prin vest . 🙂
– “cel mai cinstit , competent si harnic guvern” (doar pe sticla si la interviuri in lant ca te intrebi daca mai au timp si de guvernare) promite ca privatizarea microhidrocentralelor se face la pachet . Cu tot cu personalul adiacent . 🙂
Au intrebat eventualii cumparatori daca sint de acord cu astfel de conditionari ? 😆
– Ce e o mare necunoscuta , de ce a fost trecut in rezerva (cu avansarea in grad adiacenta , clasica mioritica) un general de doar 59 de ani ? Pe functia detinuta ,e evident ca nu era obligat sa fuga pe campuri cu tot armamentul din dotare pe spate si deci , nu virsta era problema .
“e ceva putred in Danemarca” 🙂
theophyle11/05/2013 at 11:49
Cam totul e putred in “Danemarca” de pe Dambovita. Da, si eu am fost surprins. Probabil ca a miscat in front 😆
stefan6011/05/2013 at 11:56
Reamintesc demiterea unui alt general , sef a aviatiei militare si pe motiv ca au fost furate unii niste arme la Ciorogirla . Nu pe motiv ca nenea ala era declarat public impotriva cumpararii de avioane de lupta cu ochii inchisi , dupa “indicatii” . 🙁
cinic11/05/2013 at 13:30
salut stefan. In armata romana (cutuma/lege) se inalta in grad la trecerea in rezerva -fara consecinte pecuniare. Iar 59 de ani e doar minus unu de la limita sine qua non de 60 de ani. Iti amintesc ca DObritoiu a vrut pensionarea la 55. Iar chestia cu avioanele de lupta nu e transata nici azi, considerentele fiind covarsitor non-militare.
mar11/05/2013 at 11:41
Se incearca mare cu degetul, au aprut si “sondaje” 👿 Ba mai mult unii se muta cu hidrantul – Prinţul Nicolae ar fi mai potrivit ca succesor la tron. Dar până la o astfel de discuţie mai trebuie trecut hopul Constituţiei. Lumea îl priveşte cu simpatie, ceea ce este un lucru bun. Este frumuşel şi lumea vrea să-l audă vorbind. Prinţul Nicolae a adus un plus de imagine Casei Regale“, a explicat pentru „Adevărul“ politologul Stelian Tănase.
http://adevarul.ro/news/politica/poate-reprezenta-printul-nicolae-viitor-imaginea-casei-regale-romaniai-1_518cf284053c7dd83f88b0ea/index.html
radu211/05/2013 at 11:47
buna ziua. pentru pretul “corect” stelian tanase ar face si ca foca in rondul de la ASE.
theophyle11/05/2013 at 11:47
Ce ii trebuie chelului – Tichie de margaritar, nu? Le-am incercat pe toate ne-a ramas numai monarhia. Respectivul nu vorbeste o boaba romaneste, inteleg!
stefan6011/05/2013 at 11:53
Cum scriam , e o campanie (slab orchestrata si poate din lipsa de politruci mai cu cap ) pe toate canalele . Daca si madam Mungiu se gudura subtil pentru o eventuala monarhie in Romania , e ceva pe foc . 🙂 Mai greu de explicat necesitatea dar la manipulari nu intrece nimeni romanii . 😆
zigzag11/05/2013 at 12:08
in Romania cred ca si femeia de serviciu de la evidenta populatiei serveste, cu sau fara stiinta, patria mama ..Rusia . ce sa ne mai miram de o balerina agenta de influenta a lui soros si a altora care dau bacsis de-o ceafa pe gratar si o portie de cartofi prajiti.
mar11/05/2013 at 12:15
“balerina” 😯
cinic11/05/2013 at 13:32
@stefan. Pe foc e maskirovka (ca de obicei). Ca sa nu intrebe rumanul de ce … sau de ce… sa facem un tam-tam despre monarhie sau despre confiscarea masinilor sau despre accidente sau despre….
observator 211/05/2013 at 11:58
Când era nimerit să tacă, preşedintele Senatului, Crin Antonescu, a vorbit din propaganda sovietică: ”9 Mai este o zi plină de semnificaţii pentru noi românii, dar si pentru toti cetătenii Europei. Astăzi aniversăm declararea Independenței de stat a României – 1877, sfârsitul oficial al celui de-al doilea război mondial în Europa, dar si Ziua Europei.”
Ce nu ştie domnia sa, istoric la bază, buimac la vârf, este că în ziua de 9 mai 1877, ministrul de externe de atunci, Mihail Kogălniceanu, citea doar proclamaţia Independenţei în cele două camere. Dacă era un politician de vocaţie, nu de conjunctură, domnia sa ar fi cunoscut că citirea unui act în Parlament de către un ministru nu avea şi nici acum nu are efect juridic.
Citiţi mai mult: Crin Antonescu, corigent şi la lecţia de istorie – Opinii EVZ > EVZ.ro http://www.evz.ro/detalii/stiri/crin-antonescu-corigent-si-la-lectia-de-istorie-1036678.html#ixzz2SyHWrQrl
Vasile Alecsandri (1821 – 1890) 10-mai-de-alecsandri-intreita-maretie-nationala/
Intrebare pentru regalistul convins CA aceasta poezie reda adevarul istoric sau este o licenta poetica
zigzag11/05/2013 at 12:06
porumbacul asta ar trebui mutat in transnitria. se mai da si profesor de istorie. de fapt asta o istoria care a invatat-o el de la bolsevicii cu care e camarad .
theophyle11/05/2013 at 12:07
Draga Observator 2,
Inainte ca autorul de la EVZ sa-l dojeneasca pe Crin Antonescu si toti sa emita diverse teorii, incluusiv repetentul national, noi am explicat ce si cum. Stiu ca materialele sunt de multe ori anoste, dar merita citite 🙂
http://politeia.org.ro/eveniment/calendar-136-de-ani-ca-natiune-de-sine-statatoare/12003/
zigzag11/05/2013 at 12:10
ma mir ca tovarasu cacarau nu a participat la parada de la moscova.
zigzag11/05/2013 at 12:46
http://www.evz.ro/detalii/stiri/supraimpozit-pentru-toti-angajatii-cu-salariile-mari-veniturile-peste-1000-de-euro-ciun-1036853.html fac ei rost si de fonduri ptr cresterea ajutoarelor sociale .
Reddog11/05/2013 at 13:15
Din noianul de vesti “bune” lipsea tocmai supraimpozitarea veniturilor de peste 1000 EUR ! Am vrut sa o postez, dar Ziggy mi-a luat-o inainte !
Sincer, nu ma pot abtine sa nu ma bucur de faptul ca oameni care anul trecut vedeau totul prin prisma USL-ului, refuzand sa priveasca realitatea in fata, incep acum sa-i injure la greu. Va dau doar un exemplu.
Cand am citit stirea nu m-a rabdat inima si i-am sunat pe cativa colegi ca sa le dau vestea cea mare. Acesti colegi, profesori, anul trecut erau uslamisti pana-n maduva oaselor. Nu se putea discuta rational cu ei intrucat erai imediat catalogat drept “basist”. Ei bine, este greu sa reproduc aici “urarile de bine” pe care le-au adresat USL la aflarea vestii. In ce ma priveste, le-am spus-o in fata ca isi merita cu varf si indesat soarta si ca nu le doresc altceva decat sa le iasa pe nas si gura votul dat anul trecut USL !
theophyle11/05/2013 at 13:27
Fiecare primeste ceea ce merita. exista probabil o justitie divina. Pai tata, cine sunt mai importanti cateva sute de mii de asistati sau cateva mii de chiaburi care castiga peste 1000 de euro.
stefan6011/05/2013 at 14:24
Pai sint experti doar in mariri de cheltuieli bugetare . De undeva trebuie sa gaseasca niste economisiri ca da iarasi cu ei de pamint FMI . 🙂 ( a impozita suplimentar doar bugetarii , nu aduce bani mai multi la stat . Permite a muta niste sume de bani din un buzunar in altul . Din o cheltuiala in alta si atit . )
Oricum e ridicola chestia cu impozitarea asta suplimentara si doar pentru bugetari . E o discriminare evidenta in functie de locul de munca (stat sau privat , trebuie tratati fiscal egal) dar cu toti expertii astia de drept , profesori si doctoranti , e greu sa pricepi (sau sa accepti) niste principii fiscale care sint scrise de UE de ceva zeci de ani . “genii carpatini” am avut mereu si in surplus .
PS . Cum primii beneficiari a “salariilor nesimtite” (expresia lui Boc , nu a mea) sint insasi membri de vaza a partidelor politice , rudele lor , amantele si amicii amicilor , e tot o apa de ploaie ca doar nu o sa taxeze suplimentar Ponta rudele lui proaspat numite pe functii bine platite. 🙂
Deci , cum am scris ceva mai sus , nu ne intrece nimeni la manipulare grosolana . Ar face saracul Ponta ceva dar nu il lasa dusmanii . 🙂 Si scuza asta a fost bine manipulata de un alt personaj politic si ani de zile .
stefan6011/05/2013 at 14:43
Au gasit si 96 milioane lei anual pentru pensile alea militare care au fost taiate de Boc . (la restul , de 90 % pensionari militari , a gasit Boc si Basescu sa le maresca alocarea cu peste 1 miliard lei noi anual prin recalculare si in plina criza )
Cit de credibili pot fi astia la NATO cind de mariri de pensi militare gasesc bani mereu si cu gramada iar in paralel declara ca nu au bani de avioane de lupta noi , cel mult niste vechituri vindute de americani ca second hand portughezilor) ?
Astia sint patrioti , romani cu grija de tara ? Niste tradatori ordinari .
Bine ca boborul cade pe spate cind aude ce debiteaza astia si ma acuza pe mine .
http://economie.hotnews.ro/stiri-finante-14783906-chitoiu-banii-plus-pentru-pensiile-militare-gasiti-ministerele-resort-plata-poate-face-din-2014.htm
mar11/05/2013 at 15:03
din pacate supraimpozitarea se aplica si mediului privat. Cu alte cuvinte “chiaburii/asupritorii” mai tb. sa plateasca un bir. Este o mare nebunie daca vor pune in aplicare aberatia, vor bloca absolut totul…..sau poate asta este scenariul
theophyle11/05/2013 at 15:20
sau toata lumea o sa aiba impozitabil 990 euro si restul la negru ( ca deobicei) singurii paliti vor fi bugetarii statului sa vezui ce dragoste o sa fie acolo!
theophyle11/05/2013 at 15:24
Postare noua- Cultura politică pe un blog doctrinar
« DW: Chipul nemerniciei. Despre minciună, dezinformare, manipulare
Ştiri Externe: 11 mai 2013 / Vânătoarea bogătaşilor cu conturi ascunse »

References: CSM 
 CSM

 CSM

 CSM 
 CSM

 CSM 
 CSM